open-index/open-wikipedia-markdown huggingface dataset:
Bildende Kunstneres Styre

**Bildende Kunstneres Styre** (forkortet **BKS**) var en forening og interesseorganisasjon for billedkunstnere i Norge. Den ble stiftet i 1888 og eksisterte til 1989 da BKS under navnet **Billedkunstfaglig Sentralorganisasjon** slo seg sammen med Norske Billedkunstneres Fagorganisasjon (NBFO) til dagens Norske Billedkunstnere (NBK).

## Historikk
Allerede fra 1880-åra styrte billedkunstnere i Norge i stor grad sin egen virksomhet. Den første Høstutstillingen ble arrangert i 1882 som en protest mot det etablerte kunstlivet, og i 1888 ble Bildende Kunstneres Styre dannet. Denne organisasjonen fikk bestemme både over Høstutstillingen og etter hvert også de de statsfinansierte stipendiene. BKS opptrådte dessuten som rådgivere for myndighetene i kunstrelaterte saker. 

Reglene for hvem som kunne velge styret i BKS, og sitte der, var strenge. Kravet til stemmerett var at kunstneren måtte ha stilt ut på Høstutstillingen tre ganger. Etter 1930 økte kravet til fem ganger. 85% av de stemmeberettigede i 1965 var derfor over femti år. BKS var heller ikke  ansvarlige overfor velgerne, og organisasjonen ble følgelig betraktet som en forening uten virkelige medlemmer. 

På grunn av misnøyen med BKS ble det etter hvert opprettet forskjellige særforbund som skulle ivareta de enkelte faggruppenes spesielle interesser på en bedre måte. Således ble Tegnerforbundet (Tf) opprettet i 1916, Norske Grafikere (NG) i 1919, Unge Kunstneres Samfund (UKS) i 1921 og Norsk Billedhuggerforening (NBF) i 1946. I tillegg ble det også dannet sammenslutninger av billedkunstnere rundt om i landet. Først i Bergen, så i Møre og Romsdal, Stavanger og flere andre steder.

I 1975 ble Norske Billedkunstneres Fagorganisasjon stiftet som en fagpolitisk organisasjon som skulle fungere sammen med det fagtekniske BKS. Dette skillet ble senere oppgitt gjennom fellesorganisasjonen Billedkunstfaglig Sentralorganisasjon (også BKS). Billedkunstfaglig Sentralorganisasjon og Norske Billedkunstneres Fagorganisasjon (NBFO) ble så slått sammen i 1989 til dagens Norske Billedkunstnere.

## Formenn
*1940&ndash;1942 og 1945&ndash;1952: Ulrik Hendriksen

## Se også
*Norske Billedkunstnere
*Landsforeningen Norske Malere
*Tegnerforbundet
*Høstutstillingen

## Referanser
Lee Kang-seok

**Lee Kang-seok** (født 28. februar 1985 i Uijeongbu i Gyeonggi i Sør-Korea), er en sørkoreansk skøyteløper.

I Vinter-OL 2006 tok han bronse på 500 m og med det også sin første olympiske medalje.

I 2007 vant han gull på 500 meter under VM enkeltdistanser i Salt Lake City, og satte samtidig ny verdensrekord med tiden 34,25.

Han deltok hurtigløp under Vinter-OL 2010 i Vancouver i Canada i øvelsen 500 meter, der han endte på 4.-plass.

## Meritter
* Bronse, 500 m OL 2006
* Verdensmester på 500 m VM enkeltdistanser 2007

## Personlige rekorder

## Referanser


## Eksterne lenker
* 
*  Lee Kang-seok på SpeedskatingResults.com (personlige rekorder og resultater)
*  Lee Kang-seok på Jakub Majerski's Speedskating database (Adelskalender distanser og sammenlagt)
*  Lee Kang-seok på www.isu.html.infostradasports.com
* 
* 
* 
* 
;Bilder
*  Bilder av Lee Kang-seok på SpeedSkatingPhotos.info/DesgPhoto.com
Sharpeville

**Sharpeville** er en del av Soweto township i Gauteng, Sør-Afrikautenfor Johannesburg. 21. mars 1960 åpnet sørafrikansk politi ild og drepte 69 personer som demonstrerte mot innføringen av passlover for svarte (Sharpeville-massakren). Passlovene innebar en betydelig innskrenking i bevegelsesfriheten for den svarte befolkningen. Massakren ble en av de verste i antiapartheid-kampen, og førte til at alle svarte partier i landet, inkludert ANC og PAC ble forbudt.
Truls Gjefsen

**Truls Gjefsen** (født 1956) er en forfatter, politiker for SV og tidligere lektor. Han arbeidet ved Nord-Gudbrandsdal vidaregåande skule og underviste samfunnsfag, historie, religion og norsk.

Truls Gjefsen fikk oppmerksomhet i norske medier etter at han måtte berges opp fra en bresprekk der han hadde hengt opp ned etter én ski våren 2008. I 2011 ble det også mye oppstyr rundt boken hans om Arne Næss skulle publiseres eller ikke .

Gjefsen har skrevet fire forfatterbiografier:
* *[[Finn Alnæs]]: titan og sisyfos*, 1995
* *Syng liv i ditt liv!: [[Hans Børli]]s liv og diktning*, 1998, ny utg. 2004
* *[[Peter Christen Asbjørnsen]]: diger og folkesæl*, 2001
* *[[Jørgen Moe]]: En biografi*, 2011

I tillegg har han skrevet biografien om filosofen, fjellklatreren og økofilosofen Arne Næss og Ap-politikeren Ola Dahl fra Nord-Gudbrandsdal: 
* *[[Arne Næss]]: et liv*, 2011
* *Ola Dahl; radikal i daglig gjerning*, 2022

## Referanser
Studentsamskipnaden i Oppland

**Studentsamskipnaden i Oppland** (**SOPP**) var en av Norges studentsamskipnader. Gjennom tilrettelegging av de sosiale, kulturelle og materielle vilkårene for studentene, skulle SOPP bidra til en trygg og effektiv studietilværelse for studentene ved Høgskolen i Lillehammer.

SOPPs virksomhet var regulert av studentsamskipnadsloven av 14. desember 2007 og ledet av et styre med åtte medlemmer. Fire av styremedlemmene var valgt av studentene, inkludert styrelederen.

SOPP ble opprettet som en stiftelse i 1972 og omdannet til studentsamskipnad i 1989. Samskipnadens virksomhet bestod av studentboliger, spisesteder, bokhandler, studentbarnehager og studenthelsetjeneste – og sysselsatte i alt 72 personer.  Totalomsetningen i 2009 var 100,5 millioner kroner.

Fram til 2016 var SOPP også studentsamskipnad for Høgskolen i Gjøvik, men da denne, sammen med høgskolene i Ålesund og Sør-Trøndelag, ble fusjonert inn i Norges teknisk-naturvitenskapelige universitet (NTNU) fra 1. januar 2016, ble Studentsamskipnaden i Trondheim omorganisert, og omfatter de nye studiestedene NTNU i Gjøvik og NTNU i Ålesund. Det nye navnet på denne organisasjonen er Studentsamskipnaden i Gjøvik, Ålesund og Trondheim (Sit). Den 1. januar 2017 ble SOPP slått sammen med Studentsamskipnaden i Hedmark til Studentsamskipnaden i Innlandet.

## Referanser


## Eksterne lenker
* Studentsamskipnaden i Oppland
Sara Kjellin

**Sara Kjellin** (født 16. desember 1977 i Stockholm) er en svensk fristilalpinist.

Hun deltok i OL 1998 i Nagano, OL 2002 i Salt Lake City, og i OL 2006 i Torino, der hun kom på fjerdeplass i kulekjøring.

## Referanser


## Eksterne lenker
* 
* Sveriges Olympiske Komité om Sara Kjellin
Rainer Schönfelder

**Rainer Schönfelder** (født 13. juni 1977 i Bleiburg) er en østerriksk tidligere alpinist.

## Karriere

I 1996 ble han juniorverdensmester i storslalåm, og han tok sølv i slalåm.

Under VM 2005 i Bormio fikk han to sølvmedaljer, en i slalåm og en i lagkonkurransen. I 2004 testet Schönfelder positivt på Etilefrin.
Under OL i Torino 2006 tok han to bronsemedaljer, i kombinasjonen og slalåm.

## Resultater i verdenscupen i alpint

### Individuelle seire

### Sammenlagtplasseringer

## Referanser


## Eksterne lenker
* 
* 
*
Lee Ho-suk

**Lee Ho-suk** (født 25. juni 1986 i Seoul, Sør-Korea) er en sørkoreansk skøyteløper som deltok i kortbaneløp under Vinter-OL 2010 i Vancouver i Canada i øvelsene 500 meter, 1000 meter og 1500 meter menn, foruten stafett. Han vant sølv på 1000m og i stafett.

Lee vant sølvmedalje på 1000m og 1500 m kortbaneløp foruten stafettgull under OL 2006 i Torino.

## OL-medaljer
* 2010  Vancouver -  Sølv kortbaneløp på skøyter, 1000 meter, menn  Sør-Korea
* 2010  Vancouver -  Sølv kortbaneløp på skøyter, stafett, menn  Sør-Korea
* 2006  Torino -  **Gull** kortbaneløp på skøyter, 5000 meter stafett menn  Sør-Korea
* 2006  Torino -  Sølv kortbaneløp på skøyter, 1000 meter, menn  Sør-Korea
* 2006  Torino -  Sølv kortbaneløp på skøyter, 1500 meter, menn  Sør-Korea

## Eksterne lenker
*
Puerto de Mogán

**Puerto de Mogán** er en fiskerlandsby i Mogán kommune, sør på øya Gran Canaria. 

På 1980-tallet gjennomgikk byen en omfattende endring og modernisering. Det er en gjennomført spanskinspirert arkitektur, med smågater, restauranter, butikker og en badestrand.
Type 93 (motorvognsett)

**Type 93** er en to-vogns dieselmekanisk motorvogn, som brukes av SJ Norge, og tidligere av Vy, for tog på Nordlandsbanen, Raumabanen og Rørosbanen. Togene er produsert av Bombardier Transportation i Aachen og er av typen Bombardier Talent. 15 av disse togsettene er bygget.

Togene ble bygget i 2001 og erstattet flere av de klassiske togene med lokomotiv og vogner. Bruken av slike tog på dagtoget mellom Trondheim og Bodø, Norges lengste togstrekning, har gjort at farten kan økes, men har likevel vært noe omstridt fordi enkelte mener at komfortnivået i type 93 er lavere enn i de gamle togene. Det ble 14. februar 2007 vedtatt av styret i NSB å fjerne togsettet fra avgangene mellom Bodø og Trondheim. Folkeaksjonen for Nordlandsbanen jublet over å få tilbake de gamle togsettene, som besto av Di 4 og B5-vogner.

**Fasiliteter i et Type 93 tog:**
* Rullestolplasser: 1
* Kioskautomater: 2
* WiFi: Ja
* Sitteplasser: 78
* Ståplasser: 39
* Klappseter: 9

**Linjer med Type 93 i drift:**
* Raumabanen: R65 Dombås - Åndalsnes
* Nordlandsbanen: R75 Bodø - Rogan
* Rørosbanen: R60 Hamar - Trondheim S
* Nordlandsbanen: F7 Mo i Rana - Trondheim S
* Nordlandsbanen: F7 Mosjøen - Bodø 

## Referanser


## Eksterne lenker
* 
* Type 93  – NJK Materielldatabasen
* Type 93 – Jernbane.net
Iglemyr

**Iglemyr** er et tidligere myrområde på Austrått i Sandnes kommune. Kun en liten del myr finnes i dag. Tidligere kunne man finne salamandere, blodigler, frosker og andre sumpdyr. Myren har grodd mer og mer igjen, noe som har resultert i at
det en gang sprudlende dyrelivet ble sterkt truet.

I tillegg til turområdet ved myra, finner man boliger, Iglemyr skole, Austrått bydelshus, Austråtthallen, Iglemyr fotballanlegg og lokalene til Sandnes sykleklubb her.

Mellomtrinnet på Iglemyr skole grov opp myra og fant flere levende salamandre. Skolens arbeid gav frukter og dyrelivet ble gjenoppdaget, til stor glede for folk i lokalsamfunnet.
No Good Deed

***No Good Deed*** er en dramafilm fra 2002 med Samuel L. Jackson, Milla Jovovich og Stellan Skarsgard i hovedrollene.

## Handling

«Jack Frier» er en politimann som, mens han gjør en venn en tjeneste og leter etter en tenåring som har stukket av, snubler over en bisarr gjeng kriminelle som er i ferd med å gjennomføre et bankran. «Jack» blir tatt som gissel mens de kriminelle bestemmer seg for hva de skal gjøre med ham, og lederens pene kjæreste «Erin» blir etterlatt alene for å passe på «Jack». «Erin», en mester i å manipulere mennene i gjengen, avslører en annen side til Jack, en melankolsk romantiker som kunne ha vært en klassisk cellospiller. Hun syns «Jack»s fangenskap er en uimotståelig «turn-on», og han greier på sin side ikke å finne ut om hun er ekte, eller om hun manipulerer ham også. Før gjengen kommer tilbake blir «Jack» og «Erin»s forhold mer intensivt, og hvem som ender opp med pengene er det ingen som kan gjette.

## Rolleliste

## Eksterne lenker
*
Nybygda Idrettslag

**Nybygda Idrettslag** (stiftet 29. mars 1933) er et idrettslag i Ringsaker kommune i Innlandet.

Skiløperen Ole Martin Ellefsæter, som bl.a. tok gull på 50&nbsp;km og på 4 x 10&nbsp;km stafett under OL 1968 i Grenoble, representerte Nybygda IL.

Skiløperen Hilde Gjermundshaug Pedersen representerer Nybygda IL. Under Ski-NM 2006 på Kongsberg tok Pedersen, sammen med sine døtre Eli og Ida, et historisk NM-gull i stafett for denne skiforeningen.

## Fotball
### Tabellen

## Eksterne lenker
* Nybygda Ski
Jomfruland fyr

**Jomfruland fyr** er en fyrstasjon med kystfyr som ligger på øya Jomfruland utenfor Kragerø i Telemark.

Jomfruland fyrstasjon har to fyrtårn. Det eldste ble bygd i tegl i 1838 og satt i drift året etter. Fyret er 22 meter høyt. Lyktehuset er fjernet. Dagens fyr er et 31 meter høyt støpejernstårn fra 1938 med 2. ordens linseapparat. Fyret ligger midt inne på øya og rager 48 moh. Fyrstasjonen består i tillegg til de to tårnene av assistentbolig samt andre boliger og uthus gruppert i et tun. Det er mulig å gå opp i det eldste tårnet i fellesferien. Det er en tyskprodusert militærkikkert på toppen. Kikkerten ble av tyske styrker til å rekognosere i Kragerøskjærgården og ut mot innseilingen til Oslofjorden. Kikkerten er krigsbytte fra den andre verdenskrig.

Jomfruland fyr er motiv på et norsk frimerke (NK 1581) utgitt 1. september 2005.

## Se også
*Norske fyr

## Eksterne lenker
* 
* 
*
Pinnsvinfisker

* *[[Allomycterus]]*
* *[[Chilomycterus]]*
* *[[Cyclichthys]]*
* *[[Dicotylichthys]]*
* *[[Diodon]]*
* *[[Lophodiodon]]*
* *[[Tragulichthys]]*

**Pinnsvinfisker** (*Diodontidae*) er en gruppe fastkjevefisker.
Kroppen er utstyrt med tallrike, lange pigger. Fisken kan bli opptil 70&nbsp;cm lang. Når pinnsvinfisken tas opp av vannet, sluker de luft og blir oppblåst som en ballong.

Tørrede preparerte pinnsvinfisk, i oppblåst tilstand med struttende pigger, var vanlige sjømannssouvenirer fra tropiske farvann. I mange norske sjømannshjem hang pinnsvinfisk under taket.

## Eksterne lenker
*
Liste over Russlands monarker

**Liste over Russlands monarker** er en oversikt over herskende monarker av Vladimir-Suzdal, Moskva og Russland.

## [[Storfyrste]]r av [[Vladimir-Suzdal]], 1168&ndash;1318

* Andrej I (1168–1174)
* Mikhail (1174–1176)
* Vsevolod III (1176–1212)
* Jurij II (1212–1216)
* Konstantin I (1216–1218)
* Jurij II (1218–1238), gjensinnsatt
* Jaroslav II (1238–1246)
* Svjatoslav (1246–1249)
* Andrej (1249–1252)
* Aleksander Nevskij (1252–1263)
* Jaroslav III (1264–1271)
* Vasilij av Kostroma (1272–1277)
* Dmitrij av Pereslavl (1277–1294)
* Andrej III (1294–1304)
* Mikael Jaroslavitsj (1304–1318)

## [[Storfyrste]]r av [[Storfyrstedømmet Moskva|Moskva]], 1283&ndash;1547
* Daniel (1283–1303)
* Jurij (1303–1325)
* Ivan I (1325–1341)
* Simeon (1341–1353)
* Ivan II (1353–1359)
* Dmitrij Donskoj (1359–1389)
* Vasilij I  (1389–1425)
* Vasilij II den blinde (1425–1462)
* Ivan III den store (1462–1505) – første hersker over hele Russland
* Vasilij III (1505–1533)
* Storfyrstinne Jelena Glinskaja (regent for sin sønn, Ivan IV, 1533–1538)
* Ivan IV den grusomme (1533–1547) – første Tsar

## [[Tsar]]er av Russland, 1547&ndash;1721
* Ivan IV den grusomme (1547–1584)
* Simeon Bekbulatovitsj (1574–1576)
* Fjodor I (1584–1598)
* Boris Godunov (1598–1605)
* Fjodor II (1605)
* Dmitrij (1605–1606)
* Vasilij IV (1606–1610)
* *Interregnum
* Mikhail I (1613–1645)
* Aleksej I (1645–1676)
* Fjodor III (1676–1682)
* Ivan V (1682–1696) (medregent med Peter I)
* Peter I den store (1682–1721)

## [[Keiser]]e og regjerende keiserinner av Russland, 1721&ndash;1917

I 1917 blir keiserriket oppløst av den russiske revolusjonen. Se Sovjetiske ledere og Liste over Russlands presidenter for fortsettelsen.

## Eksterne lenker

* Godunov to Nicholas II av Saul Zaklad
Mogán

**Mogán** er en kommune sørvest på øya Gran Canaria i Kanariøyene med et areal på 172 km². Befolkningen er på rundt 20 000 innbyggere. Fiskerlandsbyene Puerto de Mogán og Arguineguin samt turistbyen Puerto Rico ligger i kommunen Mogán. De viktigste næringsveiene er turisme, fiske og landbruk.

Området har en gjennomsnittstemperatur på 25 ℃. Særlig har revmatikere og astmatikere funnet Mogán-området som et gunstig sted å være.

## Referanser


## Eksterne lenker
*
Baldur’s Gate

***Baldur's Gate*** er en videospillserie bestående av tre tredjepersonsrollespill, hvert med en tilhørende utvidelsespakke. Serien ble utviklet av kanadiske BioWare, samt *[[Baldur's Gate: Dark Alliance]]* utviklet av Snowblind Studios og *[[Baldur's Gate: Dark Alliance II]]* utviklet av Black Isle Studios. Spillene benytter *[[Dungeons & Dragons]]*-regelsettet i Forgotten Realms-universet.

## Spillene
*1998: *[[Baldur's Gate (videospill)|Baldur's Gate]]*, BioWare
**1999: *Baldur's Gate: Tales of the Swordcoast*, BioWare
*2000: *[[Baldur's Gate II: Shadows of Amn]]*, BioWare
**2001: *Baldur's Gate II: Throne of Bhaal*, BioWare
*2001: *[[Baldur's Gate: Dark Alliance]]*, Snowblind Studios
*2004: *[[Baldur's Gate: Dark Alliance II]]*, Black Isle Studios
*2020: *[[Baldur's Gate 3]]*, Larian Studios

## Referanser


## Eksterne lenker
* BioWares hjemmesider
* Planet Baldur's Gate
* ''Baldur's Gate''  hos MobyGames
* ''Baldur's Gate II''  hos MobyGames
* ''Baldur's Gate: Dark Alliance'' hos MobyGames
* ''Baldur's Gate: Dark Alliance II'' hos MobyGames
* BG I og II walkthrough
Tidenprisen

**Tidenprisen** er en skjønnlitterær pris utdelt av Tiden Norsk Forlag siden 1996. Prisen skal gå til en forfatter som «gjennom sine utgivelser har forent litterær kvalitetsbevissthet med evne og vilje til å kommunisere med et lesende publikum». Den ble foreløpig siste gang utdelt i 2004.

## Prisvinnere
*1996 – Tore Renberg
*1997 – Niels Fredrik Dahl
*1998 – Kristine Næss
*1999 – Lars Ramslie
*2000 – Einar O. Risa
*2001 – Pål H. Christiansen
*2002 – Arne Ruste
*2003 – Gaute Heivoll
*2004 – Jens M. Johansson
Type 70 (motorvognsett)

**Type 70** er et elektrisk tog bestående av fire vogner, hvorav én motorvogn. Det er beregnet på mellomdistanser og benyttes som regiontog på Østlandet.Pr. 2016 ble toget, ifølge daværende NSB, brukt på rutene Oslo–Halden-Göteborg og Eidsvoll-Oslo-Skien Det har også vært brukt i enkelte rushtidstog Moss–Skøyen. Det har vært brukt på Gjøvikbanen (Oslo S-Gjøvik) og på Bratsbergbanen. Per 2021 brukes Type 70 på enkelte avganger mellom Oslo S og Halden, oftest i rushtimene, og som innsatstog på Vestfoldbanen. Per 2025 brukes togsettene kun som innsatstog mellom Skien og Oslo samt som reservemateriell mellom Notodden og Porsgrunn. Som øvrige elektriske motorvognsett i Norge kan de multippelkobles og kjøres ofte i tospann, særlig i rushtidene. Trippel togsett er også mulig, men er bare blitt kjørt med passasjerer ombord i alle tre i togsett mellom Oslo og Otta under vinter-OL i 1994.

## Historikk
Type 70 erstattet type 68, men også noen tog som ble kjørt med lok og vogner. De ble levert som «InterCity Express»-tog i 1992 og utgjorde en stund ryggraden i intercity-trafikken på pendelruten Skien–Oslo–Lillehammer. I 1992 var toppfarten på 160&nbsp;km/t høyere enn for andre norske tog, og høyere enn tillatt på noen norsk jernbane før strekningen Ski-Sandbukta på Østfoldbanen ble fullført i 1996 og Gardermobanen i 1998–99.

Til å begynne med var billetter for disse togene dyrere enn for de vanlige togene. De ble noe senere merket som «Agenda»-tog, en tidligere NSB-betegnelse for mellomdistansetog (også type 93 og 73B inngikk i «Agenda»-konseptet). Siden type 70 brukes på pendlerruter, går en del avganger mot Oslo svært tidlig, ofte rundt klokken 5 om morgenen. Togene har en stilleavdeling der bruk av mobiltelefon og høylytte samtaler er forbudt.

Type 70-settene er delvis erstattet av type 73 og 74, men 14 av settene som ble bygget er fortsatt i tjeneste. De ble bygget av Duewag, Adtranz og Vst. Sundland i 3 serier:

* Serie I: 70-01 til 70-09
* Serie II: 70-10 til 70-12
* Serie III: 70-13 til 70-16
Togsettene består av BFM70, B70, B70 og ABS70

## Uhell
En alvorlig ulykke med 70-02 skjedde nær Kjose på Vestfoldbanen 1. juli 2008. Toget kjørte inn i et steinras, sporet av, traff tunnelåpning og ble kastet inn i tunnelen. Ingen omkom eller ble alvorlig skadet, men lokføreren og konduktøren ble lettere skadet. De materielle skadene var store. Tre av vognene ble raskt reparert og turnert over på andre togsett mens andre vogner var inne til oppgradering. Motorvognen 70002 var først tilbake i drift 1 1/2 år senere.

Type 70 har opp gjennom årene også vært innblandet i en rekke mindre uhell, så som kollisjon mellom sett under skifting, avsporinger, påkjørsler av biler og kjørt i ras. 

## Utrangeringer
I desember 2020 ble de to første Type 70 settene utrangert ved ruteskiftet den 13 desember, da ble 70-05 og 70-10 utrangert. I 2022 er ytterligere åtte togsett utrangert, nr. 01, 03, 07, 08, 09, 13, 15 og 16 Alle Type 70 sett planlegges å være utrangert innen 2024. Seks sett gjenstår per januar 2026.

## Referanser


## Eksterne lenker
* 
* Type 70  – NJK Materielldatabasen
* Type 70 – Jernbane.net
* Railfaneurope bilder
Askøy Fotballklubb

**Askøy Fotballklubb** (stiftet i 3. mars 1999) var en fotballklubb fra Askøy i Vestland. Klubben var blant de største breddeklubbene i fylket med omtrent 1 200 medlemmer, og hadde nedslagsfelt i bygdene Florvåg, Kleppestø og Kleppe på det sørlige Askøy. 1. januar 2022 ble Askøy Fotballklubb slått sammen med Follese Fotballklubb og Askøy Sportsklubb, og dannet den nye klubben Askøy Fotball.

## Historikk
Klubben ble stiftet 3. mars 1999 etter sammenslåingen av fotballavdelingene til *[[Florvåg Idrettsforening]]* og *[[Kleppestø Idrettslag]]*.

AFK deltok i 2005 på NFFs klubbutviklingsprosjekt. AFKs årlige innendørs Julecup er det største arrangementet på Askøy.

Herrenes A-lag rykket i 2005-sesongen opp i 2. divisjon, etter å ha spilt kvalifisering mot Voss. Etter 2007-sesongen rykket laget ned igjen til 3. divisjon, hvor det i 2008 havnet midt på tabellen, så også i 2009. Sesongen 2010 havnet Askøy på 6.-plass i 3. divisjon, og fikk med det plass i 3. divisjon også i det nye seriesystemet. Lag nummer 7 på tabellen rykket ned til 4. divisjon.
2013-sesongen endte med et skuffende nedrykk til 5. divisjon. Med Petter «Nakke» Granheim som nyansatt trener håpet man å snu den dårlige trenden, og starte klatringen tilbake til 4. divisjon.
Det klarte dessverre ikke Petter «nakke» Granheim. Uheldig nok.
Og med skippertak av Knut-Helge, også kalt «H-mann 2019» etter sin store bragd med å dra skipet opp fra bunnen og tilbake til 4 divisjon. De satser nå på enda ett opprykk.

Damenes A-lag spilte i 2008-sesongen i 3. divisjon, etter så vidt å ha holdt plassen. Laget ble trukket midt i 2008-sesongen grunnet få spillere.

## Referanser


## Eksterne lenker
*
Kristine Næss

**Kristine Næss** (født 10. mai 1964 i Oslo) er en norsk forfatter og skribent. Hun har studert ved Einar Granum Kunstfagskole og har vært litteraturkritiker og redaktør av tidsskriftet *[[Vinduet]]*. Næss arbeider på Deichmanske bibliotek i Oslo.

I 2015 ble hun nominert til  Nordisk råds litteraturpris fra Norge for romanen *Bare et menneske*.

## Bibliografi – utvalg
* *Obladi* &ndash; lyrikk (1996)
* *Sonja* &ndash; roman (1998)     
* *Rita blir forfatter* &ndash; roman (2002)    
* *Stridig* &ndash; novellesamling (2004)
* *Vanlig* &ndash; «om det å dikte» (2005)
* *Hannahs historie med Heddy* &ndash; roman (2008)
* *Se hva som skjer* &ndash; lyrikk (2010)
* *Bare et menneske*  &ndash; roman (2014)
* *Mens jeg husker det -* roman (2018)
* *Mitt følelsesliv er som en åpen bok -* roman (2025)

## Priser
* Tidenprisen 1998

## Referanser


## Kilder
*Presentasjon av Kristine Næss i Forfatterkatalogen på Forfattersentrums nettsider

## Eksterne lenker
* Kristine Næss hos Oktober forlag
* Kristine Næss i NRK Forfatter
* Kristine Næss i Dagbladet Forfatter
* Kristine Næss i Aftenposten Alex
__NOTOC__
Cortex entorrhinicus

**Cortex entorrhinicus** er en del av hjernebarken som er lokalisert i den mediale delen av tinninglappen. Denne strukturen er svært viktig for hukommelse og stedsans. Alle typer sanseinformasjon sendes til entorhinal cortex som sender dette videre til hippocampus som kan danne assosiasjoner mellom ulik informasjon slik at vi får episodiske minner.

## Referanser
Youth for Understanding

**Youth For Understanding (YFU)** er en frivillig, ideell organisasjon som tilbyr elevutveksling og andre læringsaktiviteter. YFU er en av verdens største og eldste utvekslingsorganisasjoner og har fred som formål. 

Organisasjonen arbeider for fred ved å fremme interkulturell forståelse, gjensidig respekt mellom mennesker og sosialt ansvar i sine program og aktiviteter. Hvert år reiser mer enn 3500 ungdommer fra omkring 50 ulike land på utveksling med YFU. Mange tusen familier åpner sine hjem for ungdommene, og enda flere frivillige bidrar med sin tid og sitt engasjement for at kulturutvekslingen skal være mulig.

## Historie
Youth For Understanding (YFU) ble startet av amerikaneren dr Rachel Andresen i 1951. Hun hadde overvært resultatet av andre verdenskrigs herjinger i Europa, og ønsket å bidra til at noe liknende aldri ville skje igjen. I 1951 inviterte hun 75 tyske ungdommer til Michigan for å la dem bo ett år hos amerikanske vertsfamilier og gå på amerikansk skole. Tanken var at vennskap på tvers av landegrensene ville bidra til økt gjensidig forståelse og respekt.

Siden den spede starten i 1951 har YFU spredt seg til over 60 land i alle verdensdeler. Felles for alle nasjonale YFU-organisasjoner er forpliktelsen til å arbeide etter et grunnleggende, felles sett med regler og retningslinjer som sikrer høy kvalitet på YFUs program i alle medlemsland.

## YFU Norge
YFU Norge ble etablert av rektor Jakob Omholt-Jensen i 1967. Siden starten har over 5&nbsp;000 norske ungdommer reist på utveksling med YFU, og mer enn 2&nbsp;700 utenlandske ungdommer har bodd et år hos en norsk familie. 

YFU Norge drives av flere hundre frivillige og et sekretariat med en håndfull ansatte. Frivillige i store deler av landet bruker av sin tid og kunnskap for å skape så gode og lærerike utvekslingsopplevelser som mulig for både elev og vertsfamilie. 

YFU Norge er medlem av LNU, Landsrådet for Norges barne- og ungdomsorganisasjoner og Norges Fredsråd.

## Utvekslingsprogrammene
For elever er årsutveksling det vanligste programmet internasjonalt, men det er også mulig å reise på semester- eller sommerprogram. Familieopplevelsen er sentral i alle utvekslingsprogrammene. Youth For Understanding arbeider for økt toleranse og kulturforståelse, og alle utvekslingselever har orienteringer og samlinger før, under og etter utvekslingen. 

Familier som ønsker å bli vertsfamilie søker på vertsfamilieprogrammet. Alle familier må godkjennes etter hjemmebesøk og referansesjekk. Gjennom utvekslingsopplevelsen har alle familier en egen lokal YFU-frivillig som er deres kontaktperson.

## Eksterne lenker
* 
*
International Union of Tenants

**International Union of Tenants** (IUT) er det internasjonale leieboerforbundet. IUT ble stiftet i Zürich i Sveits i 1926. Det første IUT-sekretariatet ble opprettet i 1927 i Wien hos leieboerforbundet i Østerrike, Mietervereinigung Österreichs (MVÖ).

IUT har over 60 ulike leieboerorganisasjoner i over 50 land som medlemmer. Den svenske leieboerorganisasjonen (Hyresgästföreningen) har siden 1983 vært hovedbidragsyteren til IUT sin virksomhet. Den tyske leieboerorganisasjonen (Deutscher Mieterbund (DMB)) bidrag til IUTs EU-kontor i Brussel.

IUT ønsker gjennom samarbeid å beskytte og ivareta leieboernes interesser. IUT arbeider for at alle skal ha rett til en bra bolig og et godt bomiljø til en rimelig kostnad. I tillegg er IUT opptatt av at leieboerne skal ha demokratisk innflytelse. 

I Norge er det Leieboerforeningen i Oslo (LBF) som er medlem av IUT.

I Danmark er det Lejernes Landsorganisation som er medlem av IUT.

## Referanser


## Eksterne lenker
* Hjemmesiden til IUT
Oslo kommunale leieboerorganisasjon

**Oslo kommunale leieboerorganisasjon** (OKL) er navnet på den kommunale leieboerforeningen i Oslo.

## Eksterne lenker

Oslo kommunale leieboerorganisasjon
Battle.net

**Battle.net** er Blizzard Entertainments onlinetjeneste, og er primært brukt for videospilldistribusjon og samhandling mellom brukere. Tjenesten skal gjøre det enkelt å finne motstandere på Internett når man spiller videospill, og skal også sørge for å hindre at personer som har piratkopiert det aktuelle spillet får spilt online.

Battle.net ble lansert i 1997 sammen med spillet *Diablo*, og var den første onlinetjenesten av sitt slag som var integrert i spillene som dro nytte av tjenesten. Andre spill hadde på den tiden lignende tjenester, men der var klienten et eksternt program. Dette, kombinert med hvor enkelt det var å lage konti, og det faktum at tjenesten var gratis gjorde Battle.net umåtelig populær blant gamere. Battle.net ble dermed et viktig salgsmoment for *Diablo*, og Blizzards påfølgende titler.

## Bruk

### ''Diablo''
Da tjenesten opprinnelig åpnet, ved lanseringen av *[[Diablo (videospill)|Diablo]]*, ble det tilbudt kun grunnleggende tjenester som chatting og lister over tilgjengelige spill man kunne bli med i. Spillerne kunne koble seg til tjenesten, snakke med andre spillere, og bli med på flerspiller spill i *Diablo*. Utenom dataene knyttet direkte til brukerkontoen, ble det ikke lagret noen annen data på Battle.net-serverne. Når spillere ble med i et spill, ble de koblet direkte til de andre spillerne i det spillet. Ingen data ble sendt gjennom Battle.net sine servere. Dette gjorde riktignok tjenesten rask og enkel, men det åpnet også for store mengder juks, siden spillerne kunne modifisere spilldata lokalt på maskinen. Tjenesten hadde dog en mulighet for å lage private spill, slik at folk kunne spille med folk de kjente, og stolte på.

### ''StarCraft''
Ved lanseringen av *[[StarCraft]]* i 1998 økte bruken av Battle.net betraktelig. Sammen med dette spillet kom tjenester som Ladder rangering og spillfiltrering. Bruken av Battle.net økte ytterligere ved lanseringen av utvidelsespakken Brood War. Mengden samtidige påloggede spillere nådde raskt titusener. Spillerne kom da særlig fra Sør-Korea, hvor *StarCraft* ble en enorm hit, med et antall samtidig påloggede spillere som var flere ganger større enn det man fant i USA. *StarCraft* introduserte også en ny kopibeskyttelse, i form av CD-nøkler. Med Diablo kunne hvem som helst logge på Battle.net, selv de som hadde piratkopiert spillet, mens med *StarCraft* krevdes det at man hadde en gyldig CD-nøkkel for å få logget på Battle.net. Alle spill Blizzard har produsert etter *StarCraft* har krevd gyldig CD-nøkkel for å logge seg på Battle.net.

### Annen bruk
Battle.net-tjenesten støtter også *[[World of Warcraft]]*, *[[Hearthstone]]*, *[[Heroes of the Storm]]* og *[[Overwatch 2]]*, samt diverse andre Blizzard-spill og -gjenskapelser som spill i *StarCraft*- og *Diablo*-seriene.. Tjenesten støtter også noen Activision-titler som diverse spill fra ''Call of Duty''-serien og *[[Crash Bandicoot 4: It's About Time]]*.

## Eksterne lenker
*
Leieboerforeningen

**Leieboerforeningen** (**LbF**) ble stiftet i 1933 og er en ikke-kommersiell medlems- og interesseorganisasjon for leieboere i Norge. Foreningen har ca. 6 000 medlemmer over hele landet, og kontor i Oslo. Foreningens viktigste medlemstilbud er juridisk rådgivning og bistand til leieboere, og foreningen har ansatt både advokater og viderekomne jusstudenter. Foreningen har også jobbet med ulike boligsosiale prosjekter, hovedsakelig finansiert med kompetansemidler fra Husbanken og Oslo kommune. Som interesseorganisasjon jobber foreningen for en mer velfungerende leiesektor og har bred kontaktflate til myndigheter, andre organisasjoner og aktører i boligsektoren. En av deres hjertesaker er botrygghet for leieboere i kommunale boliger, og de jobber også for at det skal opprettes en ikke-kommersiell utleiesektor i Norge. Foreningen har siden 2019 jobbet for at dagens husleielov skal erstattes, og i 2023 vedtok regjeringen å nedsette et husleielovutvalg, der Leieboerforeningen er representert. 

Leieboerforeningen var sekretariat for Norges Leieboerforbund (NLF) inntil denne paraplyorganisasjonen ble nedlagt 31. desember 2006. 

Leieboerforeningen sitter i styret i International Union of Tenants (IUT).

Lars Aasen ble ansatt som daglig leder i foreningen i 1991. Anne-Rita Holvik Andal overtok som daglig leder i 2024. 

Foreningen har kontorer i Borggata 2B på Grønland i Oslo.  

## Styreledere
*1999–2005 – Christian Hellevang 
*2005–2009 – Tore Hansen
*2009–2011 – Katrine Mauset Woll
*2011–2015 – Therese Ustvedt
*2015–2021 – Sigmund Aunan
*2021– Martin Gustavsen

## Se også
* Norges Leieboerforbund (nedlagt 2006)

## Referanser


## Eksterne lenker
* 
* International Union of Tenants
Norges Leieboerforbund

**Norges Leieboerforbund** (NLF) ble stiftet i 1939 og var en paraplyorganisasjon for leieboerforeningene i Norge. Organisasjonen representerte foreninger i Bergen, Trondheim, Stavanger og Oslo som tilsammen organisererte ca. 7 000 medlemmer. NLF satt i styret i International Union of Tenant (IUT).

NLF hadde som strategi å arbeide aktivt for å danne nye leieboerforeninger i alle de største byene.

NLF ble lagt ned med virkning fra 31. desember 2006

## Ledere
* 1999–2001: Christian Hellevang
* 2001–2006: Knut Eldhuset

## Se også
* Leieboerforeningen
* Leieboerforeningen Bergen (landsomfattende siden 2005)

## Eksterne lenker
* Norges Leieboerforbund (overtatt av Leieboerforeningen)
Bilbransjen (tidsskrift)

***Bilbransjen*** er et magasin utgitt av Norges Bilbransjeforbund (NBF) som distribueres til dets medlemmer. Det ble etablert i 1929, og er et næringspolitisk tidsskrift som ser det som sin hovedoppgave å holde leserne informert om utviklingen i bransjen. 

## Kilder
*Fagpressekatalogen

## Eksterne lenker
* NBF.no
Comenius

**Comenius** et et EU-program som gir støtte til europeisk samarbeid til barnehager og skoler. Programmet er oppkalt etter Johann Amos Comenius.

## Eksterne lenker
* 
* siu.no
Rødkål

**Rødkål** (*Brassica oleracea*, varietet *capitata* f. *rubra*) er en type hodekål med hardt knyttet hode av mer eller mindre fiolettrøde blad. Denne grønnsaken har så å si samme bruksområde som vanlig hodekål (hvitkål). Fargestoffet i rødkål er i en gruppe stoffer, som heter antocyaniner. Antocyanin kan faktisk brukes som en unøyaktig pH-indikator. Som blir lysere (rød til rosa) ved lav pH, og mørk (lilla til blå) ved høy pH.

## Bruk og matretter
Kålhodet skal ha blader som er flekkfrie, med frisk farge og uten sår eller revner.

Rødkål kan brukes rå, kokt, stekt og i stuinger. Til jul er det mange som lager surkål og rødkål som tilbehør til julematen. Rødløk kan også med fordel brukes i salater og andre retter. 

### Lagring
Rødkål har god holdbarhet under optimale lagringsforhold, som er 0–2 Celsius, beskyttet mot trekk og i god luftfuktighet. 

## Innhold

### Egenskaper
Lavt energi- og fettinnhold, høyt innhold av vitamin C. Kilde til folat og kostfiber. C-vitamin styrker immunforsvaret, mens folat bidrar til å redusere tretthet.

#### Næringsverdi for rå rødkål pr. 100 g:
* Vann = 90,39
* Energi = 130 kJ eller 31 kcal.
* Karbohydrater= 7,37 g Derav:
** Fiber = 2,1 g.
** Sukker = 3,83 g. Derav:
*** Sukrose = 0,60 g.
*** Fruktose = 1,48 g.
*** Dekstrose = 1,74 g.
* Protein = 1.43 g. Derav div. aminosyrer:
** Essensielle aminosyrer: = 0,385 g.
*** Arginin = 0,083 g.
*** Fenylalanin = 0,036 g.
*** Histidin = 0,024 g.
*** Isoleucin = 0,034 g.
*** Leucin = 0,046 g.
*** Lysin = 0,049 g.
*** Metionin = 0,014 g.
*** Treonin = 0,039 g.
*** Tryptofan = 0,012 g.
*** Valin = 0,048 g.
** Ikke-essensielle aminosyrer: = 0,2755 g.
*** Alanin = 0,048 g.
*** Asparginsyre = 0,136 g.
*** Cystine = 0,012 g.
*** Glutamin = 0,329 g.
*** Glycin = 0,034 g.
*** Prolin = 0,054 g.
*** Serin = 0,059 g.
*** Tyrosin = 0,022 g.
* Fett = 0,113 g. Derav:
** Mettet fett = 0,021 g.
** Enumettet fett = 0,012 g.
** Flerumettet fett = 0,08 g. Derav:
*** Omega3 fettsyrer = 0,00 g.
* Mineraler:
** Kalsium = 45 mg.
** Jern = 0,8 mg.
** Magnesium = 16 mg.
** Fosfor = 30 mg.
** Kalium = 243 mg.
** Natrium = 27 mg.
** Sink = 0,22 mg.
** Kobber = 0,017 mg.
** Mangan = 0,0243 mg.
** Selen = 0,06 μg (mikro-g) eller 0,00006 mg).
* Vitaminer:
** Vitamin A (retinoider) = 0,67 mg.
** Vitamin B1 (tiamin) = 0,064 mg.
** Vitamin B2 (riboflavin) = 0,069 mg.
** Vitamin B3 (niacin) = 0,418 mg.
** Vitamin B5 (pantotensyre) = 0,147 mg.
** Vitamin B6 (pyridoksin) = 0,00 mg.
** Vitamin B7 (biotin) = 0,1 mg (?).
** Vitamin B9 (folat) = 0,018 mg.
** Vitamin B12 (kobalamin) = 0,00 mg.
** Vitamin C (askorbinsyre) = 57 mg.
** Vitamin D2 (ergoclaciferol) = 0,00 mg.
** Vitamin D3 (cholecalsiferolo) = 0,00 mg.
** Vitamin D4 (dihydrotachysterol) = 0,00 mg.
** Vitamin E (tokoferoler) = 0,011 mg.
** Vitamin K1 (phytomenadione) = 0,0382 mg.

## Referanser


## Eksterne lenker
*USDA National Nutrient Database
Høyres Studenter

**Høyres Studenter** (**HS**) er studentorganisasjonen til partiet Høyre. Organisasjonens formål er å arbeide for en konservativ og fremtidsrettet politikk. Høyres Studenter organiserer studenter ideologisk, sosialt og politisk. Leder i Høyres studenter siden 2024 er Ivar Fossberg Aulie.

Organisasjonen ble stiftet den 26. mars 1961 under navnet Norges Konservative Studenterforbund (NKSF), og skiftet navn til Høyres Studenterforbund (HSF) på Landsmøtet i 2000. I 2013 skiftet organisasjonen navn til Høyres Studenter og vedtok en delvis organisatorisk sammenslåing med ungdomsorganisasjonen Unge Høyre.

Den eldste delen av Høyres Studenter er Den Konservative Studenterforening, som idag er organisasjonens forening i hovedstaden. DKSF ble grunnlagt i 1891 som Nordens første politiske studentforening.

## Organisasjon
Foreningene ved universiteter og høyskoler danner grunnlaget for organisasjonens virksomhet. Lokalforeningene sender et forholdsmessig antall delegater til landsmøtet, organisasjonens høyeste organ, og én representant til landsstyret. I landsstyret møter også arbeidsutvalget og to landsmøtevalgte medlemmer. Arbeidsutvalget velges av landsmøtet og består av fem personer, hvorav én leder og to nestledere. Unge Høyres Landsforbund har en rådgiver ansatt for å bistå Høyres studenter organisatorisk og politisk.

Leder møter fast med stemmerett i Unge Høyres sentralstyre og landsstyre samt Høyres sentralstyre. Høyres studenter er representert med seks delegater på Høyres landsmøter.

Internasjonalt arbeider organisasjonen gjennom medlemskap og representasjon i Nordens Konservative Studentunion (NKSU), den europeiske paraplyorganisasjonen European Democrat Students (EDS) og International Young Democrat Union (IYDU).

### Lokalforeninger
*Høyres Studenterforening i Agder (Universitetet i Agder)
*Høyres Studenterforening i Akershus (Norges miljø- og biovitenskapelige universitet og andre utdanningsinstitusjoner i Akershus)
*Høyres Studenterforening i Alta (Universitetet i Tromsø)
*Høyres Studenterforening i Bergen (Universitetet i Bergen, Høgskolen på Vestlandet og andre utdannelsesinstitusjoner i Bergen)
*Den Konservative Studenterforening (Universitetet i Oslo, Oslomet – storbyuniversitetet og andre utdannelsesinstitusjoner i Oslo)
*Høyres Studenterforening i London  
*Høyres Studenterforening i Stavanger (Universitetet i Stavanger)
*Høyres Studenterforening i Tromsø (Universitetet i Tromsø)
*Høyres Studenterforening i Trondheim (Norges teknisk-naturvitenskapelige universitet og andre utdannelsesinstitusjoner i Trondheim)
*Høyres Studenterforening i Ålesund (Norges teknisk-naturvitenskapelige universitet)
*Høyres Studenterforening i Bodø (Nord universitet)

## Referanser


## Litteratur
*

## Eksterne lenker
*
Norges Bilbransjeforbund

**Norges Bilbransjeforbund** (NBF) organiserer bilverksteder og bilforhandlere. NBF ble etablert i 1928 og har om lag 1200 medlemsbedrifter og 24 lokalforeninger som er tilknyttet forbundet. 

NBF er tilsluttet NHO som bransje- og arbeidsgiverorganisasjon.

Stig Morten Nilsen er leder av organisasjonen. 

## Referanser


## Eksterne lenker
* Norges Bilbransjeforbund
Graeme McDowell

**Graeme McDowell** (født 30. juli 1979) er en nordirsk profesjonell golfspiller på LIV Golf.

I likhet med stadig flere lovende unge golfspillere fra Storbritannia mottok McDowell et stipend fra et amerikansk universitet. Han studerte ved University of Alabama at Birmingham fra 1998 til 2002 og ble rangert som nummer&nbsp;1 blant universitetsspillerne i USA. I 2001 var han med på det vinnende laget fra De britiske øyer som vant Walker Cup i Georgia.

McDowell ble profesjonell i 2002 og vant sesongens Volvo Scandinavian Masters, som var kun hans fjerde turnering på Europatouren. Han tok ingen titler i sin andre sesong, men i 2004 vant han Telecom Italia Open og endte som nummer&nbsp;6 på Europatourens Order of Merit. I 2005 delte McDowell tiden mellom Europatouren og PGA-touren. Han var ennå ikke fullverdig medlem av PGA-touren, men posisjonen blant de 50 beste på verdensrankingen i golf gjorde at han ble invitert til å spille i mange av turneringene i USA. Han tjente nok penger til å få full spillerett på PGA-touren til 2006, men  klarte ikke bli blant de 150 som fikk spillerett 2007, og kunne konsentrere seg om Europatouren.

I 2008 vant han to seirer på Europatouren, henholdsvis Ballantine's Championship og Barclays Scottish Open.

I 2010 vant McDowell Celtic Manor Wales Open første helgen i juni, før han to uker senere tok sin største seier i karrieren. Med triumfen i US Open gikk han for første gang til topps i en major-turnering. Det var samtidig hans sjette seier på Europatouren.

McDowell ble i dronningens nyttårsliste for 2011 utnevnt til medlem av Den britiske imperieordenen for fortjenester av golfidretten. 

## Meritter
### Seire på PGA-touren
* 2010 **[[US Open (golf)|US Open]]**

### Seire på Europatouren
* 2010 Celtic Manor Wales Open, **[[US Open (golf)|US Open]]**, Andalucía Valderrama Masters
* 2008 Ballantine's Championship, Barclays Scottish Open
* 2004 Telecom Italia Open
* 2002 Volvo Scandinavian Masters

### Ryder Cup
* 2008, 2010, 2012, 2014

## Referanser


## Eksterne lenker
* 
*
Gloppedalstunnelen

**Gloppedalstunnelen** er en veitunnel på riksvei 503 i Bjerkreim kommune i Rogaland. Tunnelen er 1250 meter lang.

Tunnelen ble åpnet 8. november 2005, den erstattet da en rasfarlig strekning inkludert Vinjavatntunnelen fra 1983. I tillegg til tunnelen er det også bygget et rassikringsanlegg på 1400 meter.

## Se også
*Veitunneler i Norge

## Referanser
LMS

**LMS** kan vise til:

* Læringsplattform (Learning Management System)
* London Mathematical Society
* London Missionary Society
* London, Midland and Scottish Railway – Britisk jernbaneselskap fra 1923 til 1948.
* Landsforbundet Mot Stoffmisbruk
Erik Harry Johannessen

**Erik Harry Johannessen** (født 1902, død 1980) var norsk billedkunstner og maler. 

Erik Harry Johannessen var utdannet reklametegner ved Statens Kunst og Håndverksskole i Oslo, og arbeidet fra 1920-årene som reklame- og dekormaler. Han virket blant annet for Freia, Lilleborg og Mustad. Han laget dekorative arbeider inspirert av Gerhard Munthe for private oppdragsgivere. 

Johannessen begynte mot slutten av 1920-årene å arbeide med billedkunst. Han hadde blant annet kontakt med Kai Fjell. De fleste av disse arbeidene ble kjøpte av Rolf Stenersen, og inngår i dag i Stenersensamlingen i Oslo kommune.

## Referanser
Storsylen

**Storsylen** er den høyeste fjelltoppen i Sylmassivet i Sylan, og det høyeste fjellet i Trøndelag utenfor Oppdal. Den har en høyde på  meter over havet. Fjellet ligger på grensen mellom Norge og Sverige, men toppen ligger på norsk side rundt 70 meter fra grensen.

Storsylen er forbundet med Lillsylen ( moh.) via en skarp egg. På eggen ligger riksrøys 155B som markerer grensen mellom de to landene. Riksrøysen ligger  moh. og er den høyestliggende riksrøysen langs Norges grense. Grensemerket er også det høyeste punktet i landskapet Jämtland. 

Motbakkeløpet Storsylen Opp har målgang på toppen.


Fil:Storsylen_2.JPG|Storsylen sett nordfra
Fil:Storsylen egg.jpg|alt=Storsylen sett fra Skardfjella i sør|Storsylen sett fra Skardfjella i sør


## Fotnoter



## Referanser
Dnf

**DNF**, **DnF** eller **Dnf** kan vise til:
* DNF (programvare), front-end til pakkesystemet RPM Package Manager. Brukes av blant annet Fedora, Red Hat Enterprise Linux, CentOS, OpenMandriva Lx og OpenSUSE
* Den norske Forfatterforening
* Den norske Forleggerforening
* Det Nye Folkepartiet, navn på Det Liberale Folkepartiet fra 1972 til 1980
* Det norske forbundet av 1948 (DNF-48), Landsforeningen for homofil og lesbisk frigjøring 
* Den norske filmskolen, studium på Høgskolen i Lillehammer opprettet 1997
* Den Norske Folkeviseringen (1919—1923)
* Den Norske Folkemusikkscena, forum for norsk og utenlandsk folkemusikk
* Den Norske Fredskomité eller Den Norske Fredskomiteen
* Den Norske Forening, innvandringskritisk forening stiftet 1991
* Det Norske Forbrukerfellesskapet, aksjeselskap stiftet 1997
* *Did not finish*, det vil si «fullførte ikke» sportskonkurranser og baneløp. (DNS betyr *did not start*)
* *Did not find*, det vil si «fant ikke», ved resultatløst søk f.eks. ved bruk av søketjenester på internettet
* Duke Nukem Forever, et videospill
* Disjunktiv normalform, begrep i matematikk
* Deutsch-Norwegische Freundschaftsgesellschaft, tysk-norsk forening for kulturelt, økonomisk og reiselivsmessig samarbeid
* Dansk Naturhistorisk Forening
* Dansk Naturvidenskabsformidling
* Den nasjonale filmkommisjonen
Anna Olsson

**Anna Olsson** (født **Anna Dahlberg** 1. mars 1976 i Gudmundrå i Kramfors) er en svensk langrennsløper som har vunnet OL-gull og VM-sølv i lagsprint.

Olsson giftet seg med langrennsløperen Johan Olsson sommeren 2008 og skiftet navn fra Dahlberg til Olsson.

## Karriere
Olsson debuterte i verdenscupen i 1997. Hun er en typisk sprinter, og hun har tolv pallplasseringer individuelt i verdenscupen (per februar 2010) &ndash; alle i sprint. Hennes første pallplass kom i Val di Fiemme i desember 2003. I februar 2006 vant Olsson sin første verdenscupseier da hun vant sprinten i Davos. Halvannen uke senere tok hun gull på sprintstafetten under OL i 2006 i Torino sammen med Lina Andersson.

I VM 2007 i Sapporo ble hun nummer fire på sprint individuelt, klassisk stil. På 4 × 5&nbsp;km stafett gikk hun på det svenske laget som ble nummer fire sammen med Lina Andersson, Charlotte Kalla og Britta Norgren.

I OL 2010 i Vancouver var hennes beste resultat fjerdeplass i sprinten.

### Sammenlagtresultater i verdenscupen i langrenn

## Referanser


## Eksterne lenker
* 
* Svenska Skidförbundet - Anna Dahlberg
Winchester Model 70

**Winchester Model 70** er et repetergevær med sylinderlås produsert av Winchester Repeating Arms. 

Model 70 har vært i produksjon siden 1936. Riflen har opp gjennom årene kommet i forskjellige utførelser og i forskjellige kaliber. Riflen har vært meget populær i USA til sivilt bruk.

De første modellene som ble produsert fra introduksjonen i 1936 frem til 1963, kalles idag for Pre-64. Disse har en boltmekansime som er svært lik en Mauser M98 mekanisme, som har en stor klo-utdrager og kontrollert mating. Etter denne kom en modell som istedet har skyvemating. I de senere år gikk man nesten tilbake til originalen som da fikk navnet Classic. En Classic og en Pre-64 er altså ikke det samme.

De senere år ble kvaliteten særdeles variabel, og i 2006 ble den gamle fabrikken i New Haven, Connecticut lagt ned. Det var Browning som eide den gamle Winchester fabrikken, og Browning eies igjen av FN Herstal. Så i 2008 startet Browning opp med nyproduksjon av Winchester M-70 på FN Herstal's fabrikk i Columbia, South Carolina.

De nye modellene produseres etter høyere kvalitetskrav enn på den gamle fabrikken. Den nye modellen har også fått en helt ny avtrekkermekanisme som er svært god. 

Det kan nevnes at eldre våpen av typen Pre-64, er i USA ettertraktet blant samlere.

## Kamring
Modell 70 har blitt levert i følgende kamringer: .22 Hornet, .22-250 Remington, .223 WSSM, .225 Winchester, .220 Swift, .243 Winchester, .243 WSSM, .250-3000 Savage, .25-06 Remington, .25 WSSM, .257 Roberts, 6,5 x 55 mm Mauser, .264 Winchester Magnum, .270 Winchester, .270 WSM, 7 x 57 mm Mauser, .284 Winchester, 7 mm Remington Magnum, 7mm WSM, .300 Savage, .30-06 Springfield, .308 Winchester, .300 H&H Magnum, .300 Winchester Magnum, .300 WSM, .300 RUM, 7,92 x 57 mm Mauser, .325 WSM, .338 Winchester Magnum, .35 Remington, .358 Winchester, .375 Holland & Holland Magnum, .416 Remington Magnum og .458 Winchester Magnum.
Fylkesvei 6145

**Fylkesvei 6145** går mellom Haugen og Todalen i Surnadal. Veiens lengde er 15,6&nbsp;km.

Før 1. januar 2010 var veien riksvei, etter at regionsreformen trådte i kraft har den status som fylkesvei. Frem til 2019 hadde veien betegnelsen fylkesvei 671.

## Kommuner og knutepunkter
###### 

## Eksterne lenker
* Kartverkets norgeskart
* Vegvesenets vegkart 
* 
*
Norges Parkeringsforening

**Norges Parkeringsforening**, forkortet **Norpark**, er en norsk bransjeforening for kommuner og offentlige og private parkeringsselskaper og andre som driver parkeringsrelatert virksomhet.

Foreningen ble etablert i 1987 etter initiativ fra Samferdselsdepartementet og Vegdirektoratet.

Norpark var med på å ta initiativ til å etablere Parkeringsklagenemnda for privat parkeringsvirksomhet.

## Referanser


## Eksterne lenker
* 
*